9. การจัดการ

9.1 โครงสร้างการจัดการ (ณ วันที่ 30 มิ.ย.47) ประกอบด้วย

MBK มีโครงสร้างการจัดการดังนี้

(1) คณะกรรมการ บริษัทฯ มีคณะกรรมการจำนวน 4 ชุดดังนี้

1.คณะกรรมการบริษัท

2.คณะกรรมการตรวจสอบ

3.คณะกรรมการบริหาร

4.คณะกรรมการสรรหาและพิจารณาค่าตอบแทน

1. คณะกรรมการบริษัท

(1) รายชื่อและตำแหน่งของคณะกรรมการบริษัท

  ------------------- ------------------ ---------------------------------
  1.ท่านผู้หญิงชนัตถ์       ปิยะอุย              ประธานกรรมการ

  2.นายบันเทิง          ตันติวิท              รองประธานกรรมการ

  3.นายวิจารณ์          นิวาตวงศ์            กรรมการ

  4.นายศุภเดช          พูนพิพัฒน์             กรรมการ

  5.นายชนินทร์          โทณวณิก             กรรมการ

  6.ศาสตราจารย์ไพจิตร   โรจนวานิช           กรรมการอิสระ และ

                                         ประธานกรรมการตรวจสอบ

  7.นางประคอง         ลีละวงศ์             กรรมการอิสระ และ

                                         กรรมการตรวจสอบ

  8.ร้อยตำรวจโทฉัตรชัย   บุญยะอนันต์           กรรมการอิสระ และ

                                         กรรมการตรวจสอบ

  9.นางผาณิต           พูนศิริวงศ์            กรรมการอิสระ และ

                                         กรรมการตรวจสอบ

  10. นายปิยะพงศ์       อาจมังกร            กรรมการ

  11.นายสุเวทย์         ธีรวชิรกุล            กรรมการ และกรรมการผู้อำนวยการ

  12.นายเขมภัทร        นิสสัยสรการ          กรรมการ และรองกรรมการผู้อำนวยการ

                                         สายพัฒนาธุรกิจ

  13.นายหัชพงศ์         โภคัย               กรรมการ

  14. นายอติพล         ตันติวิท              กรรมการ
  ------------------- ------------------ ---------------------------------

(2) ขอบเขตและอำนาจหน้าที่ของกรรมการ

(2.1)
คณะกรรมการมีอำนาจหน้าที่รับผิดชอบจัดการงานทั้งปวงของบริษัทให้เป็นไปตามกฎหมายวัตถุประสงค์และข้อบังคับของบริษัทรวมทั้งมติของที่ประชุมผู้ถือหุ้น

(2.2)
คณะกรรมการมีอำนาจมอบหมายให้กรรมการคนใดคนหนึ่งหรือหลายคนหรือบุคคลอื่นกระทำการอย่างใดอย่างหนึ่งแทนคณะกรรมการได้

(2.3) ชื่อและจำนวนกรรมการซึ่งมีอำนาจลงลายมือชื่อแทนบริษัทคือ

ก. ท่านผู้หญิงชนัตถ์ ปิยะอุย นายชนินทร์ โทณวณิก นายวิจารณ์ นิวาตวงศ์

  นายปิยะพงษ์ อาจมังกร นายหัชพงค์ โภคัย นายสุเวทย์ ธีรวชิรกุล นายอติพล

  ตันติวิท กรรมการสองคนในเจ็ดคนลงลายมือชื่อร่วมกันและประทับตราสำคัญของบริษัท
  กระทำการแทนบริษัทได้ทุกกรณี

ข. การขออนุญาต หรือมีหนังสือแจ้งความประสงค์ก่อสร้าง ดัดแปลง รื้อถอน

เคลื่อนย้าย และใช้หรือเปลี่ยนการใช้อาคาร การฟ้องอรรถคดีต่อศาล การทำ

คำให้การต่อสู้คดี และการเรียกบุคคลที่เกี่ยวข้องเข้ามาเป็นโจทก์หรือจำเลยร่วม

การขอรับชำระหนี้ในคดีฟื้นฟูกิจการ คดีล้มละลาย การบังคับคดี การแจ้งความ

ร้องทุกข์ต่อพนักงานสอบสวน และการถอนการดำเนินการทั้งปวงดังกล่าว

ข้างต้น การขออนุญาตใช้และระงับการใช้ไฟฟ้า น้ำประปา การสื่อสารทุกชนิด

การขออนุญาตต่างๆ ต่อหน่วยงานของรัฐ หรือรัฐวิสาหกิจ และการทำหรือเลิก

นิติกรรม-สัญญา เกี่ยวกับการขออนุญาตดังกล่าวกับหน่วยงานของรัฐ หรือ

รัฐวิสาหกิจ การรับรองสำเนาเอกสารต่างๆ ให้นายสุเวทย์ ธีรวชิรกุล และนาย

เขมภัทร นิสสัยสรการ ลงลายมือชื่อร่วมกันและประทับตราสำคัญของบริษัทมี

อำนาจกระทำการแทนบริษัทได้

3.  ข้อจำกัดของกรรมการคือในการรับค้ำประกันหนี้สิน ความรับผิด และการ

  ปฏิบัติตามสัญญาของบุคคลอื่น
  บริษัทจะเข้าทำนิติกรรมสัญญาได้ต่อเมื่อที่ประชุมคณะกรรมการมีมติอนุมัติเป็นรายๆไปหากได้กระทำไปโดยฝ่าฝืนข้อกำหนดดังกล่าวย่อมไม่ผูกพันบริษัท
  เว้นแต่ที่ประชุมคณะกรรมการจะให้สัตยาบัน

(2.4) คณะกรรมการมีอำนาจกำหนด
และแก้ไขเปลี่ยนแปลงชื่อกรรมการซึ่งมีอำนาจลงลายมือชื่อผูกพันบริษัท

 2. คณะกรรมการตรวจสอบ 

(1) รายชื่อคณะกรรมการตรวจสอบและเลขานุการ

  ---------------------------- --------------- ---------------------------
  1.ศาสตราจารย์ไพจิตร            โรจนวานิช        กรรมการอิสระ และ

                                               ประธานกรรมการตรวจสอบ

  2.นางประคอง                  ลีละวงศ์          กรรมการอิสระ และ

                                               กรรมการตรวจสอบ

  3.ร้อยตำรวจโทฉัตรชัย            บุญยะอนันต์        กรรมการอิสระ และ

                                               กรรมการตรวจสอบ

  4.นางผาณิต                    พูนศิริวงศ์         กรรมการอิสระ และ

                                               กรรมการตรวจสอบ

  5. นางสาวยุพาพรรณ์             ปริตรานันท์        เลขานุการ

  6.นางชัชมาศ                   เหลืองศักดิ์ศรี      ผู้ช่วยเลขานุการ
  ---------------------------- --------------- ---------------------------

(2) ขอบเขตการปฏิบัติหน้าที่

กำกับดูแลให้บริษัทมีระบบการควบคุมภายในที่เหมาะสมและมีประสิทธิภาพ

(3) หน้าที่และความรับผิดชอบ

ก. ดูแลให้บริษัทมีระบบการควบคุมภายในที่เหมาะสมและมีประสิทธิภาพ

  ข. ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

ค. พิจารณาคัดเลือกทบทวน และเสนอแต่งตั้งผู้สอบบัญชีภายนอกของบริษัท

ง. ดูแลให้บริษัทปฏิบัติตามข้อกำหนด และกฎหมายที่เกี่ยวข้อง และดูแลไม่ให้เกิดความ

ขัดแย้งทางผลประโยชน์

จ.
ดูแลให้ฝ่ายจัดการมีการแก้ไขข้อบกพร่องที่ตรวจสอบและเร่งรัดให้หน่วยงานที่เกี่ยวข้องแก้ไขข้อบกพร่องนั้น

  ฉ. สอบทานหลักฐานการไต่สวนภายใน เมื่อมีข้อสงสัยว่ามีการทุจริต
  หรือมีความบกพร่องที่สำคัญในระบบการควบคุมภายใน
  และนำเสนอคณะกรรมการบริษัทพิจารณาต่อไป

  ช. สั่งการ และสอบทานหลักฐานหากมีข้อสงสัยว่าอาจมีการฝ่าฝืนกฎหมาย หรือข้อกำหนดใดๆ
  ของตลาดหลักทรัพย์ ซึ่งมีหรืออาจมีผลกระทบต่อฐานะการเงิน
  และผลการดำเนินงานของบริษัทอย่างมีนัยสำคัญ

ซ. เสนอแนะให้ผู้สอบบัญชีภายนอกสอบทาน
หรือตรวจสอบรายการที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

ฌ. พิจารณาทบทวนแผนการตรวจสอบประจำปีของบริษัทร่วมกับผู้ช่วยกรรมการ

ผู้อำนวยการสายตรวจสอบภายใน และผู้สอบบัญชีภายนอก

ญ. การรายงานกิจกรรม

เมื่อสิ้นสุดปีการเงิน ให้คณะกรรมการตรวจสอบจัดทำรายงานคณะกรรมการตรวจสอบ

แยกจากรายงานของคณะกรรมการบริษัท และเปิดเผยไว้ในรายงานประจำปีของบริษัท

โดยประธานคณะกรรมการตรวจสอบต้องลงนามในรายงาน

ฎ. ภารกิจอื่นๆ ตามที่คณะกรรมการบริษัทมอบหมาย

ฏ. หน้าที่และความรับผิดชอบตามที่ตลาดหลักทรัพย์หรือ ก.ล.ต. กำหนด

3. คณะกรรมการบริหาร

(1) รายชื่อและตำแหน่งของคณะกรรมการบริหารและเลขานุการ

  ------------------- --------------------- ------------------------------
  1.นายบันเทิง          ตันติวิท                 ประธานกรรมการบริหาร

  2.นายศุภเดช          พูนพิพัฒน์                รองประธานกรรมการบริหาร

  3.นายปิยะพงศ์         อาจมังกร               กรรมการบริหาร

  4.นายสุเวทย์          ธีรวชิรกุล               กรรมการบริหาร

  5. นายเขมภัทร        นิสสัยสรการ             กรรมการบริหาร

  6. นายสมบูรณ์         วงศ์รัศมี                เลขานุการกรรมการบริหาร
  ------------------- --------------------- ------------------------------

(2) ขอบเขตการปฏิบัติหน้าที่

กำกับดูแลการบริหารจัดการให้เป็นไปตามนโยบายของคณะกรรมการบริษัท

(3) หน้าที่และความรับผิดชอบ

1. นำเสนอนโยบาย กลยุทธ์การบริหารจัดการในการดำเนินธุรกิจของบริษัทต่อ

คณะกรรมการบริษัท

2. กำกับดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมี

ประสิทธิภาพและประสิทธิผล

3. พิจารณาความเหมาะสมของโครงการลงทุนต่างๆ เสนอต่อคณะกรรมการบริษัท

4. การบริหารความเสี่ยงของกิจกรรมทางการเงินหรือการลงทุนในโครงการต่างๆ ของ

บริษัทโดยการกำหนดนโยบายการบริหารความเสี่ยงรวมถึงการติดตามและประเมินผล

เพื่อเสนอต่อคณะกรรมการบริษัท

5. พิจารณาความเหมาะสมของแผนธุรกิจและงบประมาณประจำปี ก่อนนำเสนอขออนุมัติ
คณะกรรมการบริษัท

6. พิจารณาเกี่ยวกับโครงสร้างบริษัท (Organization Chart) อำนาจดำเนินการโครงสร้าง

เงินเดือน
และผลตอบแทนประจำปีของพนักงานและผู้บริหารก่อนนำเสนอขออนุมัติจากคณะกรรมการบริษัท

  7.
  ดูแลให้การบริหารจัดการเป็นไปตามข้อกำหนดของกฎหมายและไม่เกิดความขัดแย้งทางผลประโยชน์

  8. ควบคุมดูแลการบริหารจัดการของคณะอนุกรรมการชุดต่างๆ

  9. ภารกิจอื่นๆ ตามที่คณะกรรมการบริษัทมอบหมาย

4. คณะกรรมการสรรหาและพิจารณาค่าตอบแทน

(1) รายชื่อและตำแหน่งของคณะกรรมการบริหารและเลขานุการ

  ------------------- ---------- ------------------------------------------
  1.ท่านผู้หญิงชนัตถ์       ปิยะอุย      ประธานกรรมการสรรหาและพิจารณาค่าตอบแทน

  2.ศาสตราจารย์ไพจิตร   โรจนวานิช   กรรมการสรรหาและพิจารณาค่าตอบแทน

  3. นายศุภเดช         พูนพิพัฒน์     กรรมการสรรหาและพิจารณาค่าตอบแทน

  4.นายเกษมสุข         จงมั่นคง     เลขานุการคณะกรรมการสรรหาและพิจารณาค่าตอบแทน
  ------------------- ---------- ------------------------------------------

(2) ขอบเขตการปฏิบัติหน้าที่

สรรหาและกำหนดค่าตอบแทนสำหรับตำแหน่งกรรมการ และกรรมการผู้อำนวยการ

(3) หน้าที่และความรับผิดชอบ

1.สรรหาผู้ที่เห็นสมควรดำรงตำแหน่งกรรมการบริษัท
และนำเสนอคณะกรรมการบริษัทเพื่อพิจารณาอนุมัติหรือนำเสนอที่ประชุมผู้ถือหุ้นแล้วแต่กรณี

2.สรรหาและพิจารณาค่าตอบแทนของผู้ที่เห็นสมควรดำรงตำแหน่งกรรมการผู้อำนวยการ
โดยพิจารณาจากหน้าที่ความรับผิดชอบ สถานะทางการเงินของบริษัท
และระดับอัตราค่าตอบแทนซึ่งเปรียบเทียบได้กับเกณฑ์มาตรฐานอุตสาหกรรมและนำเสนอคณะกรรมการบริษัทเพื่อพิจารณาอนุมัติ

3.พิจารณาผลการปฏิบัติงานของกรรมการผู้อำนวยการในแต่ละปี
เพื่อนำเสนอขออนุมัติปรับอัตราเงินเดือนหรือผลประโยชน์อื่นใดจากคณะกรรมการบริษัท

4.ภารกิจอื่นๆ ตามที่คณะกรรมการบริษัทมอบหมาย

(2) ผู้บริหาร

ผู้บริหาร 4 รายแรกต่อจากกรรมการผู้อำนวยการ (ไม่นับรวมผู้อำนวยการอาวุโสฝ่ายบัญชีและ

งบประมาณ,ผู้อำนวยการอาวุโสฝ่ายการเงิน)

  ---- --------------- ------------ --------------------------------------
  1.   นายสุเวทย์        ธีรวชิรกุล      กรรมการผู้อำนวยการ

  2.   นายเขมภัทร       นิสสัยสรการ    รองกรรมการผู้อำนวยการสายพัฒนาธุรกิจ

  3.   นายพงษ์ศักดิ์       ศัพทเสน       รองกรรมการผู้อำนวยการสายปฏิบัติการ

  4.   นายกมล          รมเยศ        รองกรรมการผู้อำนวยการสายกฎหมาย

  5.   นายเกษมสุข       จงมั่นคง       รองกรรมการผู้อำนวยการสายการเงินและบริหาร

  6.   นางสาวยุพาพรรณ์   ปริตรานันท์     ผู้ช่วยกรรมการผู้อำนวยการสายตรวจสอบภายใน

  7.   นายวิจารณ์        หีบพร         ผู้ช่วยรองกรรมการผู้อำนวยการสายปฏิบัติการ
  ---- --------------- ------------ --------------------------------------

9.1.4 วาระการดำรงตำแหน่งของกรรมการ

1.คณะกรรมการบริษัท

1.1
ในการประชุมสามัญประจำปีทุกครั้งให้กรรมการหนึ่งในสามของจำนวนกรรมการทั้งหมดพ้นจากตำแหน่ง
ถ้าจำนวนกรรมการที่จะพ้นจากตำแหน่งไม่อาจแบ่งออกให้ตรงเป็นสามส่วนได้ก็ให้ออกโดยจำนวนใกล้ที่สุดกับส่วนหนึ่งในสาม

การพ้นจากตำแหน่งของกรรมการตามวรรคหนึ่งในปีแรก และปีที่สอง ให้ใช้วิธีจับฉลาก ส่วนในปีต่อๆ
ไปให้กรรมการซึ่งอยู่ในตำแหน่งนานที่สุดเป็นผู้พ้นจากตำแหน่ง
หากในคราวใดมีกรรมการหลายคนอยู่ในตำแหน่งมานานเท่าๆ
กันเป็นจำนวนมากกว่าจำนวนกรรมการที่ต้องพ้นจากตำแหน่งในคราวนั้น
ให้กรรมการดังกล่าวพ้นจากตำแหน่งโดยใช้วิธีจับฉลาก

กรรมการซึ่งพ้นจากตำแหน่งตามวาระดังกล่าวอาจได้รับเลือกตั้งให้กลับมารับตำแหน่งอีกได้

1.2 นอกจากการพ้นตำแหน่งตามวาระ กรรมการพ้นจากตำแหน่งเมื่อ

(1) ตาย

(2) ลาออกโดยทำเป็นหนังสือยื่นต่อบริษัท

(3) ขาดคุณสมบัติหรือมีลักษณะต้องห้ามตามกฎหมาย

(4) ที่ประชุมผู้ถือหุ้นมีมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่เข้าประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่เข้าประชุมและมีสิทธิออกเสียง

(5) ศาลมีคำสั่งให้ออก

1.3
ถ้าตำแหน่งกรรมการว่างลงเพราะเหตุอื่นนอกจากถึงคราวออกตามวาระให้คณะกรรมการเลือกผู้ซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมกรรมการคราวถัดไปด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
เว้นแต่วาระของกรรมการที่ว่างลงจะเหลือน้อยกว่าสองเดือน

1.4 ในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุมได้
กรรมการที่เหลืออยู่จะทำการในนามของคณะกรรมการได้เฉพาะการจัดให้มีการประชุมผู้ถือหุ้น
เพื่อเลือกตั้งกรรมการแทนตำแหน่งที่ว่างทั้งหมดเท่านั้น

1.5 กรรมการซึ่งได้รับเลือกตั้งให้ดำรงตำแหน่งแทนตามข้อ 3.3 และ 3.4
ให้อยู่ในตำแหน่งได้เพียงเท่าวาระที่ยังเหลืออยู่ของกรรมการที่ตนแทนเท่านั้น

2.คณะกรรมการตรวจสอบ

ประธานกรรมการตรวจสอบ และกรรมการตรวจสอบมีวาระการดำรงตำแหน่งคราวละ 2 ปี

  9.1.5 รายละเอียดประวัติและการดำรงตำแหน่งต่างๆ ของคณะกรรมการและผู้บริหาร
  ของบริษัท(ณ วันที่ 30 มิ.ย.47)(ปรากฏตามเอกสารแนบ 1)

9.2. การสรรหากรรมการและผู้บริหาร

บริษัทมีวิธีการในการคัดเลือกบุคคลที่ได้แต่งตั้งหรือจะแต่งตั้งเป็นกรรมการโดยผ่านคณะกรรมการสรรหา

ในคณะกรรมการจะมีกรรมการที่มาจากผู้ถือหุ้นรายใหญ่แต่ละกลุ่มเป็น จำนวนรวม 6 ท่าน
ซึ่งในการแต่งตั้ง กรรมการนั้นผู้ลงทุนรายย่อยมีสิทธิในการแต่งตั้งกรรมการ

โดยบริษัทฯได้กำหนดวิธีการในการแต่งตั้งกรรมการไว้ในข้อบังคับด้วยดังนี้

1.กรรมการของบริษัทจะมีจำนวนเท่าใด ให้เป็นไปตามที่ที่ประชุมผู้ถือหุ้นกำหนด แต่ต้องไม่น้อย

กว่าห้าคน กรรมการจะถือหุ้นของบริษัท หรือไม่ก็ได้ แต่กรรมการไม่น้อยกว่ากึ่งหนึ่งของจำนวน

กรรมการทั้งหมดต้องเป็นผู้มีถิ่นฐานอยู่ในราชอาณาจักร

2.การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์และวิธีการ

ดังต่อไปนี้

2.1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.2) ในการเลือกตั้งกรรมการอาจใช้วิธีการออกเสียงลงคะแนนเลือกกรรมการเป็นรายบุคคล
คราว

  ละคนหรือคราวละหลายคนหรือด้วยวิธีการอื่นใดก็ได้ตามแต่ที่ประชุมผู้ถือหุ้นจะเห็นสมควร
  แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม 1) ทั้งหมดจะแบ่งคะแนน
  เสียงแก่คนใดมากน้อยเพียงใดไม่ได้

2.3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่า

จำนวนกรรมการที่จะพึงมี ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียง

เท่ากันเกินจำนวนกรรมการที่จะพึงมี ให้ประธานที่ประชุมเป็นผู้ออกเสียงชี้ขาด

9.3 ค่าตอบแทนผู้บริหาร

1) ค่าตอบแทนรวม ( 1 ก.ค.46-30 มิ.ย.47)

+-----------------------+--------+----------------------+-------------+
| บุคคลผู้ได้รับค่าตอบแทน     | จำน    | ลักษณะของผลตอบแทน     | จำนวนเงิน    |
|                       | วน(คน) |                      | (ล้านบาท)    |
+-----------------------+--------+----------------------+-------------+
| ก                     |        | เบี้ยประชุม บำเหน็จ      | 8.42        |
| รรมการและกรรมการบริหาร |        | เงินเดือน โบนัส         |             |
| แบ่งเป็น                |        |                      |             |
+-----------------------+--------+----------------------+-------------+
| -กรรมการ              | 14     |                      |             |
+-----------------------+--------+----------------------+-------------+
| -กรรมการบริหาร         | 5      |                      |             |
+-----------------------+--------+----------------------+-------------+
| ผู้บริหารระดับสูง          | 7      |                      | 21.81       |
+-----------------------+--------+----------------------+-------------+

2) ค่าตอบแทนอื่นๆ

-ไม่มี-

9.4 การกำกับดูแลกิจการ

เพื่อให้เป็นไปตามแนวทางของตลาดหลักทรัพย์แห่งประเทศไทย เกี่ยวกับการกำกับดูแลกิจการที่ดี
อันจะนำมาซึ่งการควบคุมบริหารกิจการอย่างโปร่งใส ยุติธรรมและการสร้างความมั่นคงต่อกิจการ
ที่ประชุมคณะกรรมการบริษัทจึงได้กำหนดนโยบายเกี่ยวกับการกำกับดูแลกิจการเป็น 5 หมวด
โดยจะครอบคลุมในเรื่องต่างๆ ตามหลักการกำกับดูแลกิจการที่ดี ดังนี้

1. สิทธิและความเท่าเทียมกันของผู้ถือหุ้น และผู้มีส่วนได้เสีย

2. คณะกรรมการ-โครงสร้าง บทบาท หน้าที่ ความรับผิดชอบและความเป็นอิสระ

3. การเปิดเผยข้อมูลและความโปร่งใส

4. การควบคุมภายในและบริหารความเสี่ยง

5. จริยธรรมธุรกิจ

อนึ่ง ในส่วนของบริษัทปทุมไรซมิล แอนด์ แกรนารี จำกัด (มหาชน) ซึ่งเป็นบริษัทย่อยของ MBK
ทางคณะกรรมการบมจ.ปทุม ไรซมิล แอนด์ แกรนารี
ก็ได้มีการกำหนดนโยบายการกำกับดูแลกิจการที่ดีขึ้นเช่นกัน

1.สิทธิและความเท่าเทียมกันของผู้ถือหุ้น และผู้มีส่วนได้เสีย

บริษัทฯได้ให้ความสำคัญอย่างมากต่อสิทธิและความเท่าเทียมกันของผู้ถือหุ้น
โดยผู้ถือหุ้นทุกรายจะได้รับการปฏิบัติที่เท่าเทียมกันในเรื่องต่าง ๆ
ได้แก่การเข้าร่วมประชุมผู้ถือหุ้นเพื่อรับทราบผลการดำเนินงานประจำปีและสารสนเทศของบริษัทฯ
การออกเสียงลงคะแนนในที่ประชุมผู้ถือหุ้นในการแต่งตั้ง ถอดถอนกรรมการ การได้รับเงินปันผล
ตลอดจนการซักถามหรือแสดงความเห็นในเรื่องต่าง ๆ
ที่คณะกรรมการได้รายงานให้ทราบหรือได้ขอความเห็นจากที่ประชุมผู้ถือหุ้น เป็นต้น

1.1.การประชุมผู้ถือหุ้น

บริษัทฯได้กำหนดให้มีการประชุมสามัญผู้ถือหุ้นประจำปี 2546 ขึ้น โดยได้มีการส่งเอกสารเชิญประชุม
พร้อมทั้งรายงานผลการดำเนินงานประจำปีของบริษัทฯ ให้แก่ผู้ถือหุ้นทุกรายเป็นการล่วงหน้าประมาณ
10 วัน ซึ่งในการประชุมบริษัทฯได้จัดสถานที่ กำหนด วัน เวลา ที่เหมาะสม
เพื่อให้ผู้ถือหุ้นสามารถเข้าร่วมการประชุมได้อย่างสะดวก
โดยหากผู้ถือหุ้นท่านใดไม่สะดวกในการเข้าประชุม
บริษัทฯก็ได้มีการจัดทำหนังสือมอบฉันทะชนิดที่ผู้ถือหุ้นสามารถมอบหมายให้ตัวแทนของผู้ถือหุ้นเข้าร่วมประชุมแทนได้
หรือสามารถเลือกว่าจะมอบหมายให้กรรมการอิสระของบริษัทฯซึ่งกำหนดไว้ 2 ท่าน
ให้ผู้ถือหุ้นสามารถเลือกเป็นตัวแทนเข้าร่วมประชุม ทั้งนี้ การประชุมในปี 2546
ที่ผ่านมาผู้ถือหุ้นได้เข้าร่วมประชุมเพื่อรับทราบ ผลการดำเนินงานประจำปีของบริษัทฯ
การออกเสียงลงมติในวาระต่าง ๆ มีการซักถาม ให้คำชี้แนะ
หรือแสดงความเห็นต่อการดำเนินงานของบริษัทฯ ได้อย่างเท่าเทียมกัน

1.2.สิทธิของผู้มีส่วนได้เสีย

บริษัทฯได้มีการดูแลให้ผู้มีส่วนได้เสียกลุ่มต่าง ๆ ได้รับการปฏิบัติอย่างเหมาะสม เสมอภาค
และเป็นธรรม รวมทั้งเสริมสร้างความเข้าใจกับผู้มีส่วนได้เสียกลุ่มต่าง ๆ
เพื่อให้เกิดความร่วมมือระหว่างบริษัทฯ กับผู้มีส่วนได้เสียในการสร้างความมั่นคง ก้าวหน้า
อย่างยั่งยืนแก่บริษัทฯ เช่น

- ผู้ถือหุ้น บริษัทฯ จะดำเนินธุรกิจอย่างโปร่งใส ถูกต้อง และยุติธรรม
เพื่อสร้างผลประโยชน์สูงสุดต่อผู้ถือหุ้นทุกรายอย่างเท่าเทียมกัน

- ลูกค้า ถือว่าเป็นบุคคลสำคัญต่อการดำเนินธุรกิจของบริษัทฯ
ซึ่งบริษัทฯได้มีการกำหนดนโยบายการบริหารจัดการให้ลูกค้าเกิดความพึงพอใจ
และมั่นใจในการบริการของบริษัทฯให้มากที่สุด
ลูกค้าหรือผู้มาใช้บริการของบริษัทฯสามารถร้องเรียนหรือแสดงความคิดเห็นต่อการบริการของบริษัทฯได้
โดยข้อร้องเรียนหรือความคิดเห็นนั้นหากเรื่องใดเป็นเรื่องที่สามารถดำเนินการปรับปรุงแก้ไขได้
บริษัทฯจะพยายามดำเนินการปรับปรุงแก้ไขในทันที

- พนักงานทุกระดับ ซึ่งเป็นทรัพยากรอันมีคุณค่าและสำคัญยิ่งของบริษัทฯ
บริษัทฯได้ให้ความเป็นธรรมต่อพนักงานทุกคนโดยไม่เลือกปฏิบัติ
ให้การดูแลในเรื่องผลตอบแทนและสวัสดิการของพนักงาน ตลอดจนให้การสนับสนุนส่งเสริม
เพื่อเชื่อมความสัมพันธ์อันดีระหว่างพนักงานด้วยกัน และระหว่างพนักงานกับบริษัทฯ

2.คณะกรรมการ – โครงสร้าง บทบาท หน้าที่ ความรับผิดชอบและความเป็นอิสระ

บริษัทฯได้กำหนดให้มีคณะอนุกรรมการชุดต่าง ๆ ขึ้น
เพื่อช่วยศึกษาในรายละเอียดและกลั่นกรองงานตามความจำเป็นและเหมาะสม
ได้แก่คณะกรรมการบริหาร คณะกรรมการตรวจสอบ
และคณะกรรมการสรรหาและพิจารณาค่าตอบแทน ซึ่งโครงสร้างของคณะอนุกรรมการชุดต่าง
ๆได้แสดงไว้ในหัวข้อโครงสร้างการจัดการแล้ว จากโครงสร้างดังกล่าวบริษัทฯ
ได้ยึดถือตามหลักการกำกับดูแลกิจการที่ดี โดยมีกรรมการส่วนหนึ่งเป็นกรรมการอิสระ

2.1.ปัจจุบันคณะกรรมการบริษัท มีจำนวน 14 ท่าน ( ณ 30 มิถุนายน 2547 ) ประกอบด้วย

กรรมการที่เป็นผู้บริหาร 2 ท่าน

กรรมการที่มิได้เป็นผู้บริหาร 8 ท่าน

กรรมการอิสระ 4 ท่าน

ซึ่งจำนวนกรรมการอิสระของบริษัทฯ มีประมาณ 1 ใน 3 ของจำนวนกรรมการทั้งสิ้น

2.2.ภาวะผู้นำและวิสัยทัศน์

ประธานกรรมการ และ กรรมการผู้อำนวยการของบริษัทฯ เป็นคนละคนกัน
และบริษัทฯได้มีการแบ่งแยกอำนาจหน้าที่ระหว่างประธานกรรมการ กับ กรรมการผู้อำนวยการ
อย่างชัดเจน เพื่อให้เกิดความเหมาะสมในการบริหารจัดการ
และได้จัดให้มีระบบการแบ่งแยกบทบาทหน้าที่ ความรับผิดชอบระหว่างคณะกรรมการกับฝ่ายจัดการ
โดยฝ่ายจัดการมีความเป็นอิสระในการตัดสินใจหรือการบริหารจัดการภายใต้อำนาจดำเนินการที่กำหนดไว้
ซึ่งบริษัทฯได้มีการจัดทำคู่มืออำนาจดำเนินการขึ้น
เพื่อกำหนดบทบาทและอำนาจในการบริหารจัดการให้ฝ่ายจัดการใช้เป็นแนวทางในการปฏิบัติ
โดยจะมีการปรับปรุงคู่มืออำนาจดำเนินการให้มีความเหมาะสม
ทันสมัยต่อการดำเนินธุรกิจของบริษัทฯ ทั้งนี้คณะกรรมการได้มีการติดตามการดำเนินงานอย่างใกล้ชิด
โดยกำหนดให้ฝ่ายจัดการรายงานผลประกอบการ หรือปัญหาต่าง ๆ
ในที่ประชุมคณะกรรมการบริษัทเป็นประจำทุกเดือน

2.3.ความขัดแย้งของผลประโยชน์

คณะกรรมการได้มีการกำหนดแนวทางในเรื่องความขัดแย้งของผลประโยชน์
โดยการปฏิบัติตามแนวทางของตลาดหลักทรัพย์ฯ
โดยจะพิจารณาแก้ไขปัญหาความขัดแย้งของผลประโยชน์อย่างรอบคอบ
ยึดหลักความซื่อสัตย์สุจริตมีเหตุมีผลและเป็นอิสระภายในกรอบจริยธรรมที่ดี
ตลอดจนมีการเปิดเผยข้อมูลอย่างครบถ้วนเพื่อผลประโยชน์ของบริษัทฯโดยรวมเป็นสำคัญ

2.4.ค่าตอบแทนกรรมการและผู้บริหาร

การจ่ายค่าตอบแทนแก่กรรมการจะเป็นการจ่ายในลักษณะของเบี้ยประชุม และบำเหน็จกรรมการ
โดยกรรมการที่ปฏิบัติหน้าที่ในคณะอนุกรรมการต่าง ๆ เช่นคณะกรรมการบริหาร
คณะกรรมการตรวจสอบ เป็นต้น ก็จะได้รับค่าตอบแทนเพิ่มตามความเหมาะสม
ซึ่งเป็นไปตามมติที่ประชุมผู้ถือหุ้น
ส่วนการจ่ายค่าตอบแทนแก่ผู้บริหารจะจ่ายในรูปของเงินเดือนและโบนัส
ตามผลงานของบริษัทฯและการปฏิบัติงานของผู้บริหาร
ซึ่งค่าตอบแทนของกรรมการและผู้บริหารประจำปี 2546/2547
บริษัทฯได้แสดงอยู่ในหัวข้อการจัดการ

2.5.การประชุมคณะกรรมการ

คณะกรรมการชุดต่าง ๆ ได้แก่คณะกรรมการบริษัท คณะกรรมการบริหาร
และคณะกรรมการตรวจสอบจะมีการประชุมเป็นประจำทุกเดือนอย่างน้อยเดือนละหนึ่งครั้ง
เพื่อรับทราบและติดตามผลการดำเนินงานในเรื่องต่าง ๆ ของบริษัทฯ

สำหรับปี 2546/2547 คณะกรรมการบริษัทมีการประชุมตามวาระปกติทั้งสิ้น 12 ครั้ง
โดยกรรมการแต่ละท่านเข้าร่วมประชุมคณะกรรมการดังนี้

1.ท่านผู้หญิงชนัตถ์ ปิยะอุย จำนวน 12 ครั้ง

2.นายบันเทิง ตันติวิท จำนวน 12 ครั้ง

3.นายวิจารณ์ นิวาตวงศ์ จำนวน 12 ครั้ง

4.ศาสตราจารย์ไพจิตร โรจนวานิช จำนวน 12 ครั้ง

5.นางประคอง ลีละวงศ์ จำนวน 12 ครั้ง

6.นายฉัตรชัย บุญยะอนันต์ จำนวน 9 ครั้ง

7.นางผาณิต พูนศิริวงศ์ จำนวน 11 ครั้ง

8.นายศุภเดช พูนพิพัฒน์ จำนวน 10 ครั้ง

9.นายชนินทธ์ โทณวณิก จำนวน 11 ครั้ง

10.นายปิยะพงศ์ อาจมังกร จำนวน 11 ครั้ง

11.นายสุเวทย์ ธีรวชิรกุล จำนวน 12 ครั้ง

12.นายเขมภัทร นิสสัยสรการ จำนวน 10 ครั้ง

13.นายหัชพงศ์ โภคัย จำนวน 12 ครั้ง

14.นายอติพล ตันติวิท จำนวน 8 ครั้ง

นายอติพล ตันติวิท ได้รับการแต่งตั้งเป็นกรรมการบริษัทฯ จากมติคณะกรรมการสรรหา เมื่อวันที่ 6
ตุลาคม 2546 และที่ประชุมคณะกรรมการบริษัทเมื่อวันที่ 8 ตุลาคม 2546 มีมติเห็นชอบ

นายอติพล ตันติวิท เริ่มประชุมคณะกรรมการบริษัทฯ ครั้งแรกเมื่อวันที่ 5 พฤศจิกายน 2546

2.6.การประเมินตนเองของคณะกรรมการบริษัท

ในปี 2546/2547
ที่ประชุมคณะกรรมการบริษัทได้จัดให้มีการประเมินผลการปฏิบัติงานตนเองของคณะกรรมการบริษัทขึ้น
การประเมินจะใช้แบบสอบถามของตลาดหลักทรัพย์ฯ เป็นแนวทาง
โดยกรรมการแต่ละท่านจะต้องทำการประเมินผลการปฏิบัติงานที่เกี่ยวข้องในด้านต่าง ๆ ได้แก่
ความพร้อมของกรรมการ การกำหนดกลยุทธ์และวางแผนธุรกิจ
การจัดการความเสี่ยงและการควบคุมภายใน การดูแลมิให้เกิดความขัดแย้งทางผลประโยชน์
การติดตามรายงานทางการเงินและการดำเนินงาน การประชุมคณะกรรมการ เป็นต้น
ซึ่งการตอบแบบสอบถามการประเมินผลการปฏิบัติงานตนเองของคณะกรรมการจะกำหนดให้กรรมการแต่ละท่านเป็นผู้ตอบ
และนำมาสรุปเพื่อวัดผลโดยรวม โดยมีการแสดงความเห็นหรือข้อเสนอแนะเพิ่มเติมในเรื่องต่าง ๆ
ซึ่งฝ่ายจัดการจะนำข้อเสนอแนะไปพิจารณาดำเนินการต่อไป

3.การเปิดเผยข้อมูลและความโปร่งใส

คณะกรรมการได้กำหนดเรื่องการเปิดเผยข้อมูลไว้ในนโยบายการกำกับดูแลกิจการที่ดีของบริษัทฯ
ซึ่งคณะกรรมการได้ให้ความสำคัญต่อการเปิดเผยข้อมูลเกี่ยวกับการจัดทำรายงานทางการเงิน
ผลการดำเนินงานของบริษัทฯ ให้มีความถูกต้อง ครบถ้วน ทันเวลาและโปร่งใส
ดังนั้นเพื่อให้ผู้ถือหุ้นหรือผู้เกี่ยวข้องได้ใช้ข้อมูลอย่างเท่าเทียมกัน
บริษัทฯจึงได้มีการจัดตั้งหน่วยงานนักลงทุนสัมพันธ์
ทำหน้าที่ดูแลและให้ข้อมูลแก่นักลงทุนหรือผู้มีส่วนได้เสีย พร้อมทั้งจัดทำข้อมูลต่าง ๆ
แสดงไว้บนเว็บไซด์ของบริษัทฯ ชื่อ www.mbk-center.com ทั้งนี้นักลงทุน
ผู้มีส่วนได้เสียหรือผู้สนใจทั่วไปสามารถเข้าดูข้อมูลทางการเงินหรือผลการดำเนินงานของบริษัทฯได้ตลอดเวลา

4.การควบคุมภายในและการบริหารความเสี่ยง

4.1.การควบคุมภายใน

คณะกรรมการบริษัทได้กำหนดให้คณะกรรมการตรวจสอบทำหน้าที่ในการกำกับดูแลให้ระบบการควบคุมภายในของบริษัทฯ
ทั้งด้านการเงิน การดำเนินงาน ให้เกิดความเหมาะสมและมีประสิทธิภาพ
รวมถึงการดูแลให้บริษัทมีการปฏิบัติตามข้อกำหนดและกฎหมายที่เกี่ยวข้อง
การดูแลมิให้เกิดความขัดแย้งทางผลประโยชน์
ตลอดจนการติดตามควบคุมดูแลการดำเนินงานของบริษัทย่อย
การนำทรัพย์สินของบริษัทฯและบริษัทย่อยไปใช้ประโยชน์ในทางมิชอบหรือไม่มีอำนาจ
โดยบริษัทฯได้จัดให้มีกลไกการตรวจสอบและถ่วงดุลในการกำกับดูแลดังกล่าว
โดยสายตรวจสอบภายในทำหน้าที่ในการตรวจสอบการปฏิบัติงานของทุกหน่วยงานทั้งของบริษัทฯ
และบริษัทในเครือ เพื่อให้การดำเนินงานด้านต่างๆ ของบริษัทฯ
มีระบบการควบคุมภายในที่เหมาะสม รวมถึงการประเมินประสิทธิภาพและความเพียงพอของการ

ควบคุมภายใน
ซึ่งสายตรวจสอบภายในสามารถปฏิบัติหน้าที่ตรวจสอบได้อย่างเต็มที่และรายงานผลการตรวจสอบทุกเรื่องต่อคณะกรรมการตรวจสอบเพื่อสั่งการและให้ความเห็นเพิ่มเติม
โดยคณะกรรมการตรวจสอบจะนำรายงานผลการตรวจสอบเสนอต่อที่ประชุมคณะกรรมการบริษัทเพื่อทราบต่อไป
และรายงานผลการตรวจสอบดังกล่าวฝ่ายจัดการของบริษัทฯและบริษัทในเครือจะได้รับทราบเพื่อนำไปพิจารณาดำเนินการปรับปรุงแก้ไขตามความเหมาะสม

ในปี 2546/2547
ที่ประชุมคณะกรรมการบริษัทและคณะกรรมการตรวจสอบได้กำหนดให้มีการประเมินความเพียงพอของระบบการควบคุมภายในของบริษัทฯ
ตามแนวของตลาดหลักทรัพย์แห่งประเทศไทย
โดยการพิจารณาความเพียงพอของระบบการควบคุมภายในด้านต่างๆ
ได้แก่ระบบการควบคุมภายในด้านองค์กรและสภาพแวดล้อม ด้านการบริหารความเสี่ยง
ด้านการควบคุมการปฏิบัติงานของฝ่ายจัดการ ด้านระบบสารสนเทศและการสื่อสารข้อมูล
รวมถึงการควบคุมตรวจสอบว่ามีระบบการควบคุมภายในที่

เพียงพอและเหมาะสมต่อการดำเนินธุรกิจของบริษัทฯหรือไม่
ซึ่งที่ประชุมคณะกรรมการบริษัทและคณะกรรมการตรวจสอบได้พิจารณาแล้วเห็นว่าระบบการควบคุมภายในที่เกี่ยวข้องกับด้านต่างๆ
ตามที่กล่าวมามีความเพียงพอและเหมาะสม และในปี 2546/2547
บริษัทฯไม่พบข้อบกพร่องเกี่ยวกับระบบควบคุมภายใน

4.2. การบริหารความเสี่ยง

 บริษัท ได้จัดตั้งคณะกรรมการบริหารความเสี่ยงขึ้น ประกอบด้วยผู้บริหารระดับสูงของบริษัทฯ เพื่อทำหน้าที่ดูแลการบริหารจัดการความเสี่ยงของบริษัทฯ โดยมีหน่วยงานที่ทำหน้าที่โดยตรงในการรับนโยบายหรือแนวทางในการจัดการบริหารความเสี่ยง ได้แก่แผนกบริหารความเสี่ยง ซึ่งจะรายงานโดยตรงต่อคณะกรรมการบริหารความเสี่ยง 

คณะกรรมการบริหารความเสี่ยง มีหน้าที่รับผิดชอบในการกำกับดูแล ติดตามและทบทวนกระบวนการบริหารความเสี่ยงโดยรวมของบริษัท ให้อยู่ในระดับที่เหมาะสม ตลอดจนให้ข้อเสนอแนะ และวิธีการปฏิบัติในการบริหารความเสี่ยง เพื่อให้การบริหารความเสี่ยงเป็นไปอย่างมีประสิทธิภาพและประสิทธิผลโดยรวมต่อบริษัท โดยจะรายงานสรุปผลการดำเนินงานให้คณะกรรมการบริษัทฯทราบ

นอกจากนี้ทางบริษัท ได้จัดให้มีการอบรมความรู้ความเข้าใจในเรื่อง
การบริหารความเสี่ยงโดยมีวัตถุประสงค์
มุ่งเน้นให้พนักงานทุกคนเข้าใจในความสำคัญของการบริหารความเสี่ยงขององค์กร (Enterprise
– Wide Risk Management)

ตลอดจนถึงกระบวนการในการบริหารความเสี่ยง เพื่อให้ สอดคล้องกับนโยบายของบริษัทที่กำหนดไว้

5.จริยธรรมและจรรยาบรรณ

คณะกรรมการบริษัทได้จัดทำคู่มือจริยธรรมและจรรยาบรรณของบริษัทฯ ขึ้น เพื่อให้กรรมการ
ผู้บริหาร และพนักงานทุกคนของบริษัทฯ และบริษัทในเครือใช้เป็นแนวทางในการประพฤติ
ปฏิบัติหน้าที่ให้เหมาะสม เพื่อเป็นการสร้างภาพลักษณ์ที่ดี อันจะนำมาซึ่งความมั่นคงให้แก่บริษัทฯ
อีกทั้งเพื่อให้เป็นไปตามนโยบายการกำกับดูแลกิจการที่ดีของบริษัทฯ โดยคู่มือฯดังกล่าวบริษัทฯ
ได้กำหนดจริยธรรมในการดำเนินธุรกิจของบริษัทฯ จรรยาบรรณในการปฏิบัติตนของกรรมการ
ผู้บริหาร และพนักงาน โดยบริษัทฯ ได้จัดพิมพ์และแจกจ่ายแก่ กรรมการ ผู้บริหาร
พนักงานของบริษัทฯและบริษัทในเครือ และในปีที่ผ่านมาบริษัทฯ
ได้ทำการอบรมและชี้แจงผู้บริหารและพนักงานให้ทราบและเข้าใจ

9.5 การดูแลเรื่องการใช้ข้อมูลภายใน

บริษัทฯ ได้มีนโยบายในเรื่องการใช้ข้อมูลภายในของบริษัทฯอย่างชัดเจน โดยผู้บริหาร
และพนักงานที่เกี่ยวข้อง
ห้ามนำข้อมูลภายในของบริษัทฯไปใช้เพื่อประโยชน์ส่วนตนหรือเผยแพร่ให้บุคคลอื่นทราบ
ซึ่งบริษัทฯได้กำหนดไว้ในข้อบังคับเกี่ยวกับการทำงาน และคู่มือจริยธรรมและจรรยาบรรณของบริษัทฯ
ว่าห้ามนำข้อมูลความลับของบริษัทฯไปเผยแพร่หรือใช้ประโยชน์ ส่วนการกำหนดหลักเกณฑ์
และช่วงเวลาห้ามการซื้อขายหลักทรัพย์ของบริษัทฯ
นั้นบริษัทฯได้กำหนดหลักเกณฑ์และเงื่อนไขอย่างชัดเจน หรือหากกรรมการ
และผู้บริหารมีการเปลี่ยนแปลงการถือหลักทรัพย์ต้องมีการรายงานตามแบบ 59-2
ภายในเวลาที่สำนักงานคณะกรรมการกำกับหลักทรัพย์และตลาดหลักทรัพย์ฯ กำหนดทุกประการ
ทั้งนี้เพื่อให้เป็นไปตามนโยบายการกำกับดูแลกิจการที่ดีของบริษัทฯ
ซึ่งในรอบปีที่ผ่านมายังไม่เคยมีเหตุการณ์เกี่ยวกับการนำข้อมูลภายในของบริษัทฯไปใช้เพื่อประโยชน์ส่วนตน

[]

  9.6.1 จำนวนพนักงานทั้งหมด 401 คน( ณ 30 มิ.ย.47) มีผลตอบแทน(เงินเดือน โบนัส
  เงินกองทุนสำรองเลี้ยงชีพ ฯลฯ)รวมทั้งสิ้น 150.71 ล้านบาท

9.6.2 บริษัทฯไม่มีการเปลี่ยนแปลงจำนวนพนักงานอย่างมีนัยสำคัญ และไม่มีข้อพิพาทด้าน

แรงงานที่สำคัญในระยะ 3 ปีที่ผ่านมา

9.6.3 นโยบายในการพัฒนาพนักงาน

 บริษัทฯ ได้กำหนดนโยบายในการพัฒนาพนักงานดังนี้

1) นโยบายทางด้านพัฒนาศักยภาพบุคลากร

1.โดยการจัดหาการฝึกอบรมในทุกระดับพนักงานเป็นประจำทุกปี
เพื่อให้สอดคล้องกับนโยบายบริษัทฯในการพัฒนาความรู้ความสามารถของบุคลากรเพื่อรองรับการเจริญเติบโตขององค์กร
โดยการจัดทำฝึกอบรมภายนอกในระดับต่างๆ ของเจ้าหน้าที่ และพนักงาน

2.การฝึกอบรมภายใน จัดทำโดยใช้แบบสำรวจความต้องการ และความจำเป็นในการฝึกอบรมของ
เจ้าหน้าที่ และพนักงาน ในแต่ละหน่วยงานเพื่อฝึกฝนความรู้ ความชำนาญ
ในการเป็นผู้นำของหน่วยงาน เพื่อเตรียมรองรับทางด้านบุคลากรในการเลื่อนตำแหน่ง
และรับผิดชอบงานที่เพิ่มขึ้น

2) พัฒนาทางด้านสภาพแวดล้อมความเป็นอยู่

มีการดูแลในเรื่องชีวิตความเป็นอยู่ภายในองค์กร รวมถึงการจัดสวัสดิการต่างๆ
ให้สอดคล้องกับสภาวะการของบริษัทฯ เพื่อให้เจ้าหน้าที่ และพนักงาน
มีชีวิตความเป็นอยู่ที่ดีและเป็นการแก้ปัญหาเรื่อง turn over rate
ของบริษัทให้อยู่ในระดับต่ำไม่มีการเคลื่อนย้ายบุคลากรบ่อยๆ
ซึ่งจะต้องเสียค่าใช้จ่ายในการฝึกอบรมเจ้าหน้าที่ และพนักงานที่เข้าทำงานใหม่อยู่บ่อยๆ
โดยคำนึงถึงรายรับและค่าใช้จ่ายของบริษัทเป็นเกณฑ์

  3) พัฒนาความมั่นคงทางทางด้านการทำงาน

มีการจัดระบบโครงสร้างเงินเดือนที่ชัดเจน
พร้อมกับความก้าวหน้าของตำแหน่งงานควบคู่กันไปเพื่อให้ เจ้าหน้าที่ และพนักงาน
สามารถมองเห็นการเจริญเติบโต ทางด้านอาชีพการงานว่าสามารถก้าวขึ้นไปถึงตำแหน่งใด
ในอนาคตของการทำงานในบริษัท